Μείναμε στο σπίτι αυτό 8 νύχτες, 4 άτομα. Στα θετικά είναι ότι το σπίτι ήταν σε τέλεια τοποθεσία 3 λεπτά με τα πόδια από τη Sagrada Familia και από το μετρό και διάφορες στάσεις λεωφορείων. Γενικά το δίκτυο συγκοινωνιών της πόλης ήταν άψογο - και η Βαρκελώνη πανέμορφη. Το σπίτι ήταν πολύ ευρύχωρο για 4 άτομα, με 3 υπνοδωμάτια και 2 μπάνια. Καθαρό και περιποιημένο. Ωστόσο, θα έπρεπε να επισημάνω κάποια "αρνητικά". Αρχικά, το σπίτι δεν ήταν ζεστό. Υπήρχε μία κεντρική θέρμανση (από ψηλά) αλλά δεν ενιωθές ποτέ ζεστασιά. Ναι μεν δεν είχε παγωνιά, αλλά επειδή είναι σημαντικό στο χώρο σου να νιώθεις άνετα - μπορώ να πω ότι στο σπίτι αυτό δεν υπήρχε αυτό το συναίσθημα. Για επισκέπτες που θα επιλέξουν παγωμένους μήνες - δε θα το συνέστηνα. Το σπίτι δεν το βλέπει από πουθενά το φως του ήλιου, οπότε αυτό το κάνει ακόμα πιο "παγωμένο". Υπάρχουν 3 παράθυρα, αλλά βλέπουν σε πολυκατοικίες, οπότε δε μπορείς να αντιληφθείς τι συμβαίνει έξω. Επίσης, το wi fi του σπιτιού είναι πολύ πολύ αργό - γεγονός πολύ αρνητικό για τους ταξιδιώτες που θέλουν να γυρίσουν στο σπίτι τους και να κλείσουν εισιτήρια για διάφορα αξιοθέατα, και να διαβάσουν πληροφορίες για την πόλη. Τέλος, παρά το γεγονός οτι δεν είναι "υποχρέωση" του εκάστοτε οικοδεσπότη να προβλέψει για απορρυπαντικό πιάτων, χαρτί τουαλέτας, χαρτοπετσέτες κλπ, εμάς μας έκανε αρνητική εντύπωση το γεγονός οτι δεν υπήρχε ούτε μία πετσέτα χεριών (σε μπάνιο και κουζίνα, ούτε χαρτοπετσέτες, παρά ένα απορρυπαντικό πιάτων μίας χρήσης και 4 χαρτιά τουαλέτας). Παρά τα του σπιτιού - όπου πάντα υπάρχουν περιθώρια βελτιωσης, η εμπειρία μας από την πόλη ήταν.. υπέροχη και μαγική!